

**REPUBLIKA E KOSOVËS**

**REPUBLIKA KOSOVA - REPUBLIC OF KOSOVA**

**KOMUNA E GJILANIT**

**OPŠTINA GNJILANE / MUNICIPAL GJILAN / GILAN BELEDIYESI**

**Drejtoria për Mbrojtje dhe Shpëtim / Direktorat za Zaštitu i Spas / Department of Protection and Rescue**

Gjilan, Rr.“Bulevardi i Pavarësisë”, tel: 0280 320 – 587, 0280 320 - 111, e-mail: sami.s.spahiu@rks-gov.net

|  |  |
| --- | --- |
| REFERENC-Ë: | **NR 11-01/01** |
| PËR/ZA/TO: | Lutfi Haziri, kryetar i Komunës Gjilan |
| CC: |  |
| PËRMES/PREKO/THROUGH: |  |
| NGA/OD/FROM: | Sami Spahiu, drejtor i Drejtorisë për Mbrojtje dhe Shpëtim |
| TEMA/SUBJEKAT/ SUBJECT: | **Raporti vjetor, janar-dhjetor 2019** |
| Nr. i Zyrës:Br.Kancelarije:Room No: |  | Lokacioni:Lokacija:Extencion: | GJILAN | Data:Datum:Date: | **07.01.2020** |

Drejtoria për Mbrojtje dhe Shpëtim, aktivitetin e saj e bazon në planin vjetor të cilin e harton në fillim të çdo viti kalendarik në periudhën Janar – Dhjetor të vitit pasues gjegjësisht vitin 2019.

Plani i punës së Drejtorisë për Mbrojtje dhe Shpëtim (DMSH), mbështetet në rregulloret dhe ligjet në fuqi, si në Ligjin mbi Fatkeqësitë Natyrore dhe Fatkeqësitë tjera, me nr;04/L-027; Ligjin e Mbrojtjes nga Zjarri nr. 04/L-012, Ligjin për Zjarrfikje dhe Shpëtim me nr: 04/L-049, Ligjin përkatës Komunal, udhëzimet-rregulloret përkatëse të lamisë së emergjencave, të cilat kanë fushë veprimtarinë në menaxhimin e situatave Emergjente duke bërë identifikimin, lajmërimin dhe alarmimin me kohë të situatave të cilat kanë të bëjnë me atakimin e jetës së njerëzve dhe të mirave materiale në Komunën tonë, për të cilën veprimtari ka hartuar edhe plane konkrete si Planin e Vlerësimit të Rrezikut, Planin Operativ Emergjent, plane kontingjente etj.

Duke u bazuar në përgjegjësitë dhe ligjet në fuqi, DMSH ka ndërmarrë masa të nevojshme për parandalimin e fatkeqësive të ndryshme, në bashkëpunim me subjektet relevantë duke bërë koordinimin e plotë, duke u bazuar nga lloji i fatkeqësive dhe përmasat e shkallës emergjente.

Puna e DMSH, është në m ‘varësi nga faktorët e ndryshëm natyror, por edhe faktorëve tjerë njerëzor e teknologjik, andaj aktivitetet e DMSH janë sipas intensitetit të këtyre faktorëve që i cekëm më lartë dhe faktorëve të tjerë që përcaktohen nga kushtet e përgjithshme shoqërore dhe klimatike.

Në kuadër të tërë kësaj, do ta paraqesim raportin sipas aktiviteteve të zhvilluara për tërë vitin kalendarik 2019.

* Ky vit është filluar me hartimin e planit të punës për vitin 2019. Në bazë të kësaj, me kërkesë të AME-së, është hartuar edhe lista e trajnimeve të nevojshme të zyrtarëve me qëllim të ngritjes profesionale të Njësisë Profesionale të Zjarrfikjes dhe Shpëtimit (NjPZSh), por që në këtë vit si rezultat i angazhimit të madh të Akademisë në Vushtrri, trajnimet nuk janë mbajtur me kohe dhe sipas planit të paraparë nga Agjensioni, me përjashtim të trajnimit të një grupi vullnetar të Personelit Profesional të Zjarrfikësve dhe Vullnetarët nga Shoqata Zjarrfikësve në Gjilan.
* DMSH, ka marrë masa e nevojshme për parandalimin e fatkeqësive të ndryshme si dhe ka përcjellë aktivitetet e subjekteve relevante duke bërë koordinimin me to varësisht nga karakteri, lloji dhe përmasat e fatkeqësisë.
* Në bashkëpunim me zyrën e Kryetarit, Drejtorinë e Shërbimeve Publike dhe subjekteve tjera emergjente, përgjatë këtij viti janë koordinuar aktivitetet e ndryshme në intervenime të përbashkëta në dalje në ndihmë qytetarëve për eliminimin e rrezikut nga zjarret, vërshimeve, stuhive dhe rreziqeve nga fatkeqësitë të tjera.
* Me 07 mars 2019 rreth orës 14:10 minuta, komuna e Gjilanit kishte një fatkeqësi komunikacioni me fatalitet, me shumë të lënduar dhe dëme materiale. Si pasoj e kësaj fatkeqësie në komunikacion, kishim një qytetar të vdekur në vend, 21 qytetarë të tjerë kanë marrë lëndime të renda dhe të lehta, të cilët janë dërguar me urgjencë në Spitalin Regjional në Gjilan dhe tre prej tyre për në QKUK. Dëme materiale kanë qenë 11 vetura të dëmtuara, dy shtylla elektrike, dy drunjë, një CityLight i reklamave, katër tabela trafiku etj. Pas aksidentit, në vend të ngjarjes kanë dal menjëherë të gjitha ekipet komunale emergjente nën mbikëqyrjen e tërësishme të shtabit të emergjencave të udhëhequr nga kryetari i Komunës z.Lutfi Hazri, ku kjo fatkeqësi është menaxhuar me përgjegjësi të lartë profesionale.
* DMSH, për gjatë gjithë vitit ka vazhduar të identifikoi objektet të cilat paraqesin rreziqe të ndryshme për qytetarët. Objekte të tilla janë për shkak të vjetërsisë dhe mos mirëmbajtjes së tyre, si dhe objekte të pa banuar që nga pas lufta si në rastin në Lagjen Avdulla Presheva, gjithashtu disa objekte Institucionale në qytet e rrethinë dhe objekte private sipas kërkesave të vetë qytetarëve.
* Ky vit, në vazhdimësi është karakterizuar me zjarre të hershme në mungesë të të reshurave e sidomos në periudhën: janar (35), shkurt (62 zjarre) dhe mars (117 zjarre) të këtij vitit kemi pasur rritje të intervenimeve në shuarjen e zjarreve. Pas tremujorit të parë ne kemi marrë masat e duhura në ngritjen e gatishmërisë me zyrtarët e DMSH, Njësisë Profesionale të Zjarrfikëseve, ku kemi mbajtur disa takim me faktorët Komunal Emergjent: si me Policinë e Kosovë, zyrën operative emergjente 112, Inspektoratin e Zjarrfikjes së AME, zyrtarët e Pylltarisë, ku jemi dakorduar në marrjen e masave të duhura dhe në vazhdimësi kemi vazhduar bashkëpunimin në mes këtyre Institucioneve.
* Në kuadër të kësaj kemi bërë një fushat vetëdijesuese për qytetarët përmes njoftimeve të përgjithshme si: komunikimit të drejtpërdrejt me qytetarë, këshillave të lagjeve dhe fshatrave, posterëve, mediave elektronike dhe rrjeteve sociale, me qëllim të njoftimit dhe të vetëdijesimit të qytetarëve në parandalimin e zjarreve fushore dhe pyjore. Si rezultat i këtyre masave, gjatë sezonit të nxehtë verore në tre mujorin e tretë, përkundër temperaturave shumë të larta, ne kemi pasur rënie të dukshme të zjarreve malore dhe atyre fushore në muajit: korrik (38 zjarre), gusht (63 zjarre) dhe shtator (40), ku këto zjarre janë intervenime të ndryshme dhe shumë pak fushore edhe më pak intervenime malore. Tërë kjo falë bashkëpunimit dhe koordinimit të mirë në mes të institucioneve, gjithashtu edhe vetëdijesimit dhe kujdesi i vetë qytetareve në parandalimin e zjarreve.
* Në fillim të këtij viti DMSH ka sjellë një donacion shumë me rëndësi nga Zvicra përmes Rotary Club të Gjilanit. Donacioni është Kamion për Intervenime të ndryshme Teknike për Shërbimin e zjarrëfikjes dhe Shpëtimit në Gjilan. Ky ka një gjenerator elektrik që jep rryme 30 kë/h, reflektor për ndriçim 4000 wat dritë dhe shumë pajisje të tjera për raste të intervenimeve të ndryshme.
* Në bashkëpunim me AME-në, është mbajtur simulim një ditor për tërmetet me mjetin profesional simulues për tërmete në hapësirat e oborrit të shkollës fillore Selami Hallaqi, me çka kanë marrë përvojën e duhur mbi 400 nxënës të shkollave të komunës sonë.
* Njësinë profesionale të Zjarrfikëseve e kemi furnizuar me tri pompa (shpinore) profesionale të ajrit të llojit STIHL Br 600, për fikjen e zjarreve, të cilat shërbejnë dhe lehtësojnë punën në fikjen e zjarreve malore dhe fushore.
* Po ashtu, brenda këtij viti, DMSH, ka pajisur dhe furnizuar NjPZSh me shkumë ajrore, dyer të garazheve, pajisje tjera të mbrojtjes nga zjarri dhe shpëtimit.
* Me kërkesë të drejtorisë së DMSH-së në bashkëpunim me Kompaninë Hidromorava, është krijuar grupi i përbashkët punues, në hartimin e Projektit të Hidrantëve Publik. Si pjesë e parë e këtij grupi profesional të punës, është arritur të aftësohen shtatë pika furnizuese të Hidrantëve në qytetin tonë të cilët më herët kanë qenë jashtë funksionit.
* Për shkak të thatësisë dhe mungesës së ujit në disa pjesë të qytetit, në bazë të situatës dhe gjendjes së krijuar, DMSH ka hartuar Planin Kontingjent për Përballimin dhe Menaxhimin e Mungesës së Ujit të Pijshëm-Thatësirës, i cili i është dorëzuar me kohë zyrës së kryetarit dhe është njoftuar edhe kuvendi komunal me këtë plan.
* Jemi angazhuar në identifikimin e familjeve në nevojë për banim social përmes zyrtarit të DMSH-së, në Komisionin e formuar nga Kryetari i Komunës.
* Gjithashtu DMSH përmes zyrtarit është angazhuar dhe kemi marrë pjesë në Komisionin për dezinfektimin, dezinsektimin dhe deratizim (DDD) të objekteve dhe hapësirave publike i krijuar nga zyra e kryetarit.
* DMSH ka mbajtur takime të rregullta me Forcat e Sigurisë së Kosovës, Liaison Monitoring Team LMT KFOR në Gjilan, Policinë e Kosovës, Kompaninë Regjionale të Ujësjellësit Hidromorava etj.
* DMSH përmes drejtorit është pjesë e përhershme e Këshillit Komunal për Siguri në Bashkësi, ku vazhdimisht ka qenë pjesë aktive përgjatë të gjitha takimeve dhe ka raportuar rregullisht për gjendjen dhe sigurinë në fushën e emergjencave
* Në DMSH janë implementuar më shumë se 225 aktivitete të ndryshme në kuadër të drejtorisë të evidentuar në librin zyrtar të protokollit si: kërkesa, përgjigje, procesverbale, propozime, rekomandime, vërtetime, autorizime etj.
* Nga raporti nëntë mujor i Intervenimeve në Njësinë Profesionale të Zjarrfikjes dhe Shpëtimit (NjPZSh) për këtë periudhën: janar-dhjetor 2019 kemi 524 intervenime në zjarre të ndryshme, 60 intervenime teknike, 20 shërbime të ndryshme, 11 lajmërime të rrejshme, 7 vërshime, eksplodime 1, gjithsejtë deri më tani janë 623 dalje ose intervenime të përgjithshme nga NjPZSh.
* Nga raporti vjetor i Inspektoratit për Parandalimin nga Zjarreve, janë kryer inspektime të rregullta me ç ‘rast janë hartuar procesverbale dhe vendime, gjithashtu janë lëshuar, vërtetime mbi gjendjen e sigurisë nga zjarri të subjekteve të ndryshme, vërtetime mbi zjarrin e ndodhur në objekte të ndryshme kryesisht të sektorit privat, njoftime për njësinë e hetuesisë së policisë së Kosovës në Gjilan. Gjithashtu janë lëshuar edhe pëlqime të dokumentacioneve teknike në sektorin publik dhe atë privat në Komunën e Gjilanit. Nga aktivitet i kësaj njësie, kemi inspektime 234, sektori i pasurisë 234, nga objekte të inspektuar sipas kategorisë 278, masa të propozuara 570, aktvendime të marra 27, masa të urdhëruara 101 ku (pëlqime në dokumentacionin investivo teknik 8, vend shikime të zjarreve 20).

Me respekt!